Document ID: 31999R2745

Uredba Sveta (ES) št. 2745/1999
z dne 17. decembra 1999
o spremembi Uredbe (ES) št. 2505/96 o odprtju in zagotavljanju upravljanja avtonomnih tarifnih kvot Skupnosti za določene kmetijske in industrijske proizvode
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1) Zaradi Uredbe (ES) št. 2505/96 [1] je Svet odprl tarifne kvote Skupnosti za določene kmetijske in industrijske proizvode; povpraševanje Skupnosti po zadevnih proizvodih je treba zadovoljiti pod najugodnejšimi pogoji; zato je tarifne kvote Skupnosti za ustrezne obsege treba odpreti po znižani ali stopnji dajatve nič in določene obstoječe tarifne kvote povečati ali razširiti, pri tem pa se izogniti slehernim motnjam na trgih za te proizvode.
(2) Ni več v interesu Skupnosti, da bi ohranjala tarifne kvote Skupnosti za nekatere od proizvodov, ki jih pokriva zgoraj navedena uredba, zato je te proizvode treba odstraniti iz preglednice v Prilogi I.
(3) Zaradi velikega števila sprememb, ki začnejo veljati 1. januarja 2000, in da bi uporabniki dobili jasnejšo sliko, je treba preglednico v Prilogi I k zgoraj navedeni uredbi nadomestiti s preglednico v Prilogi k tej uredbi.
(4) Ob upoštevanju gospodarskega pomena navedene uredbe za evropsko industrijo in zahteve, da začne veljati 1. januarja 2000, se je treba sklicevati na razloge za nujnost, navedene v točki I(3) Dodatnega protokola k Amsterdamski pogodbi o vlogi nacionalnih parlamentov v Evropski uniji.
(5) Uredbo (ES) št. 2505/96 je treba ustrezno spremeniti -
SPREJEL NASLEDNJO UREDBO:
Člen 1
Za obdobje veljavnosti kvote od 1. januarja do 31. decembra 1999 se Priloga I k Uredbi (ES) št. 2505/96 spremeni:
- zaporedna številka 09.2711: višina tarifne kvote se spremeni na 1035000 ton,
- zaporedna številka 09.2939: višina tarifne kvote se spremeni na 135000000 enot,
- zaporedna številka 09.2943: višina tarifne kvote se spremeni na 60000000 enot,
- zaporedna številka 09.2944: višina tarifne kvote se spremeni na 48000000 enot,
- zaporedna številka 09.2959: višina tarifne kvote se spremeni na 60000 ton,
- številka kvote 09.2966: višina tarifne kvote se spremeni na 12000 ton.
Člen 2
Preglednica v Prilogi I k Uredbi (ES) št. 2505/96 se nadomesti s preglednico, navedeno v Prilogi k tej uredbi.
Člen 3
Ta uredba začne veljati sedmi dan po objavi v Uradnem listu Evropskih skupnosti.
Uporablja se od 1. januarja 2000, razen člena 1, ki se uporablja od 1. januarja 1999.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. decembra 1999

Labels: 3
1
6